**วาระเรื่อง การดำเนินงานด้านการบำบัดรักษาและฟื้นฟูผู้ติดยาเสพติด ปี 256****8**

**1. สรุปสาระสำคัญ *(ที่มา/หลักการ/เหตุผลความจำเป็น/ข้อเท็จจริง/ข้อกฎหมาย)***

เนื่องด้วยกระทรวงมหาดไทยได้จัดโครงการมหาดไทยสีขาว สร้างพื้นที่ปลอดภัย หยุดยั้งยาเสพติด (Save Zone No Drugs) ประจำปีงบประมาณ พ.ศ. 2568 รวมทั้งสำนักงานคณะกรรมการป้องกันและปราบปราม ยาเสพติด ได้จัดงานมอบนโยบายการป้องกัน ปราบปราม และแก้ไขปัญหายาเสพติด เมื่อวันที่ 17 กรกฎาคม 2568 โดยมีรองนายกรัฐมนตรี นายภูมิธรรม เวชยชัย รักษาราชการแทนนายกรัฐมนตรี เป็นประธาน เพื่อเป็นการแสดงถึงเจตจำนงความมุ่งมั่นในการป้องกันและปราบปรามยาเสพติดระดับจังหวัด และมีการร่วมประกาศปฏิญญา “รวมพลัง ยับยั้งปัญหายาเสพติด” และเปิดแผนปฏิบัติการกวาดล้างยาเสพติด “NO Drugs No Dealers” ผนึกกำลัง ชุมชนปลอดยาเสพติด เพื่อให้หมู่บ้าน/ชุมชนที่มีปัญหายาเสพติดเป็น “หมู่บ้านชุมชนปลอดยาเสพติด” จึงขอให้มีการดำเนินการตามแผนปฏิบัติการ ดังนี้

1) ขอให้ร่วมดำเนินการบูรณาการกับหน่วยงานในพื้นที่ ค้นหา คัดกรองผู้ติดยาเสพติดในหมู่บ้าน/ชุมชน (Re X-ray) เข้าสู่กระบวนการบำบัดรักษาอย่างต่อเนื่อง

2) ขอให้สำรวจจัดทำรายชื่อผู้ติดยาเสพติดที่มีความเสี่ยงต่อภาวะก้าวร้าวรุนแรง (SMIV) ในพื้นที่ให้เป็นฐานข้อมูลเดียวกัน พร้อมส่งรายงานมายังผู้รับผิดชอบงานยาเสพติด กลุ่มงานควบคุมโรคไม่ติดต่อ สุขภาพจิตและยาเสพติด สำนักงานสาธารณสุขจังหวัดศรีสะเกษ เพื่อรวบรวมและรายงานผลให้จังหวัดทราบ ภายในวันที่ 1 สิงหาคม 2568 (ขอให้รักษาความลับและสิทธิมนุษยชนขั้นพื้นฐานของผู้ที่เกี่ยวข้องกับยาเสพติดเป็นสำคัญ)